THMUI ธุรกิจไปได้สวย! โบรกฯชี้ราคาหุ้นถูกเกินไปแนะซื้อเป้า 3.10 บาท
THMUI ธุรกิจไปได้สวย! โบรกฯชี้ราคาหุ้นถูกเกินไปแนะซื้อเป้า 3.10 บาท
5 ก.ย. 2561

บล.ฟินันเซีย ไซรัส ระบุในบทวิเคราะห์วันนี้(5 ก.ย.) ว่า บริษัท ไทยมุ้ย คอร์ปอเรชั่น จำกัด (มหาชน)  หรือ THMUI  เมื่อพิจารณาจากกลุ่มลูกค้าลวดสลิงของ THMUI ที่เริ่มกลับมาลงทุนอีกครั้ง ทำให้ยังมั่นใจว่ากำไรสุทธิทั้งปีนี้จะทำได้ 53 ล้านบาท เพิ่มขึ้น 147% Y-Y แม้ว่ากำไรสุทธิ 1H18 จะคิดเป็นเพียง 39% ของคาดการณ์ดังกล่าว แต่นอกจากรายได้จะเร่งตัวขึ้นแล้ว สต็อกลวดสลิงยังเป็นต้นทุนเดิมที่ซื้อไว้ตอนเงินบาทแข็ง
อีกทั้งคาดว่าค่าใช้จ่ายในการขายและบริหารจะลดลง เพราะไม่มีการกลับรายการยอดรีเบทงานขายลวดสลิงให้ลูกค้าบางรายเหมือนที่เกิดขึ้นในไตรมาส4/60-ไตรมาส1/61 จึงทำให้อัตรากำไรสุทธิมีโอกาสกลับไปยืนเหนือระดับ 10% ได้อีกครั้ง
โดยมี Upside เพิ่มเติมจากงานวางระบบน้ำ ที่ถ้าหากได้เพิ่มอีกราว 100 ล้านบาท จะหนุนกำไรสุทธิ 8-10 ล้านบาท เมื่อผนวกกับ ราคาหุ้นที่ยังไม่แพง โดยคิดเป็น PE2018-19 ที่ 9-11 เท่า หรือต่อให้กำไรครึ่งหลังปีนี้ไม่โตจากครึ่งปีแรก (กำไรทั้งปีจะจบที่ 41 ล้านบาท) PE2018 ยังต่ำแค่ 15 เท่า จึงยังคงคำแนะนำซื้อ ราคาเป้าหมายปี 2018 เท่ากับ 3.10 บาท อิง PE Multiplier 20 เท่า